Tálibok - amerikaiak
hirek.sk | MTI • 2019. augusztus 12., 09:21
Zabihullah Mudzsáhid és Zalmay Khalilzad • Fotó: archívum
A kormányellenes tálibok szóvivője, Zabihullah Mudzsáhid hétfő reggel a Twitter internetes közösségi oldalon azt írta: hosszas és hasznos megbeszélések zajlottak, amelyek katari idő szerint hajnali fél három körül értek véget.
A felek a továbbiakban a vezetőkkel tanácskoznak a következő lépésekről.
A kabuli kormány - amelyet a tálibok az Egyesült Államok bábjának tartanak - eddig kimaradt a tárgyalásokból. Asraf Gáni afganisztáni elnök a muszlim áldozati ünnep (íd al-adha) alkalmából mondott vasárnapi beszédében elutasította, hogy külföldről avatkozzanak be az országban dúló konfliktusba. Gáni egyúttal a szeptember 28-án esedékes elnökválasztás kiemelt szerepét hangsúlyozta.